ವೈದ್ಯಿಕೆ ವೈದ್ಯವಿಜ್ಞಾನವಾಗಲು ಪ್ರಪಂಚದ ಮಹಾಯುದ್ಧಗಳು ಬಹಳ ಮಟ್ಟಿಗೆ ನಮಗೆ ನೆರವಾದುವೆಂದು ಹೇಳಬಹುದು.ನೂರಾರು ವರ್ಷಗಳ ಅನುಭವದಿಂದ ಪಡೆಯಬೇಕಾಗಿದ್ದ ಜ್ಞಾನ ಈ ಯುದ್ಧಗಳು ಪ್ರೇರೇಪಿಸಿದ ಸ್ಥಿತಿಗತಿಗಳಿಂದ ಕೇವಲ ಕೆಲವೇ ವರ್ಷಗಳಲ್ಲಿ ಅನುಭವಸಿದ್ಧವಾಗಿ ರೂಢಿಗೆ ಬಂದವು.ವೀಸೇಲಿಯಸ್,ಲ್ಯೂವನ್ ಹಾಕ್,ಪಾಲ್ ಎರ್ಲಿಷ್,ಲೂಯಿಸ್ ಪಾಶ್ಚರ್,ರಾಬರ್ಟ್ ಕಾಕ್,ಎಡ್ವರ್ಡ್ ಜೆನ್ನರ್,ಮೆಂಡಲ್,ಫ್ರಾಯ್ಡ್,ಬ್ಯಾಂಟಿಂಕ್,ಬೆಸ್ಟ್,ಕಾಲ್ಮೆಟ್,ಗ್ವಾರಿನ್,ಸಾಬಿನ್ ಇನ್ನೂ ನೂರಾರು ಮಂದಿ ಸತತ ಸಂಶೋಧನೆ,ಪ್ರಯೋಗಗಳನ್ನು ನಡೆಸಿದರು.ಇದರಿಂದ ಇಂದು ಇಡೀ ಮಾನವ ಕೋಟಿಯೇ ಪ್ರಯೋಜನ ಹೊಂದಿದೆ.
ಅನೇಕ ರೋಗಗಳು ಹತೋಟಿಗೆ ಬಂದಿವೆ.ಕೆಲವು ನಿರ್ಮೂಲವಾಗಿವೆ.ಸಾಯುವವರ ಸಂಖ್ಯೆ ಇಳಿಯುತ್ತಿದೆ.ಜನನ ಸಂಖ್ಯೆ ಅಗಾಧ.ಭಾರತದಲ್ಲಿ ಹುಟ್ಟಿದ ಸಾವಿರ ಶಿಶುಗಳಲ್ಲಿ ಎಂಟುನೂರು ಶಿಶುಗಳೂ ಮೊದಲ ಹುಟ್ಟು ಹಬ್ಬ ಕಾಣುತ್ತಿರಲಿಲ್ಲ.ಈಗಲಾದರೋ ೯೦೦-೯೫೦ ಶಿಶುಗಳು ಹುಟ್ಟಿದ ಹಬ್ಬವನ್ನು ಕಾಣುತ್ತವೆ.ಪ್ರತಿ ಸಾವಿರ ಜನನಗಳಿಗೆ ಹತ್ತು ಹದಿನೈದು ತಾಯಿಯರನ್ನು ಕಳೆದುಕೊಳ್ಳುತ್ತಿದ್ದ ಕಾಲ ಬಹಳ ಹಿಂದಿನದಲ್ಲ.ಈಗ ಕೇವಲ ಎರಡು ಮೂರು ತಾಯಿಯರು ಜನನ ಸಂದರ್ಭಗಳಲ್ಲಿ ಸಾಯುತ್ತಾರೆ.ನಮ್ಮ ಸರಾಸರಿ ಆಯುರ್-ನಿರೀಕ್ಷೆ ಇಪ್ಪತ್ತಾರೇ ವರ್ಷಗಳಿದ್ದದ್ದು ಇಂದು ೫೦-೫೫ ವರ್ಷಗಳು.ಇವೆಲ್ಲವೂ ವೈದ್ಯವಿಜ್ಞಾನದ ಪ್ರಗತಿಯ ಫಲ.
ವೈದ್ಯವಿಜ್ಞಾನದಿಂದ ಆಗಿದ ಫಲ
ವೈದ್ಯವಿಜ್ಞಾನದಿಂದ ಉಂಟಾದ ಪರಿವರ್ತನೆಗಳು
ರೋಗ ಮತ್ತು ಚಿಕಿತ್ಸೆ
ವೈದ್ಯವಿಜ್ಞಾನದ ವಿವಿಧ ಕ್ಷೇತ್ರಗಳು